তবে অনেক সময়ে ক্লায়েন্টরা ঠকছেন, কেননা তারা একজন ফটোগ্রাফার এর কাজ যাচাই না করেই অল্প টাকাতেই একজন নতুন ফটোগ্রাফারকে হায়ার করছেন। আবার বর্তমানে অধিকাংশ ক্লায়েন্ট ফেসবুক পেজ দেখেই একজন ফটোগ্রাফার হায়ার করছেন। আর কিছু অসাধু ব্যবসায়ী ইন্টারনেট থেকে অন্য ফটোগ্রাফারের ছবি চুরি করে ক্লায়েন্টকে দেখাচ্ছে। আর এ ধরণের অসাধু ব্যবসায়ীরা অল্প টাকার বিনিময়ে কাজ করার কথা বলে ক্লায়ন্টকে আকৃষ্ট করার চেষ্টা করে এবং অধিকাংশ সময়ে তারা এতে সফলও হয়।